**Φυλλάδιο Εργασίας στα Ελληνικά Στ΄**

**1. Συμπληρώνω με καταλήξεις του Ενεστώτα**

* Ερχόμαστε νωρίς στο σχολείο. Καθαρίζουμε την τάξη μας και ετοιμάζουμε τα βιβλία μας για το μάθημα. Εσύ τι ώρα έρχεσαι; Άκουσα ότι σε φέρνει ο πατέρας σου με το αυτοκίνητο.
* Οι δικοί μου γονείς εργάζονται σε άλλη πόλη και φεύγουν πολύ πρωί από το σπίτι.
* Από πού είστε παιδιά; Μένετε εδώ κοντά; Ο φίλος σας πώς λέγεται; Μπορείτε να παίξετε μαζί μας αν θέλετε.
* Νίκο, θέλεις να έρθεις σπίτι μου το απόγευμα να μελετήσουμε μαζί; Θα σε περιμένω κατά τις τέσσερις.
* Το ξέρετε πως απαγορεύεται να αφήνετε τα σκουπίδια σας εδώ;

**2. Συμπληρώνω με καταλήξεις του Αορίστου στο πρώτο πρόσωπο ενικού αριθμού με ι, η, υ, οι, ει.**

Τηλεφώνησα άρχισα κοιμήθηκα ήρθα δάνεισα άφησα έλυσα είπα

μέθυσα ακούμπησα σκούπισα τραγούδησα άθροισα μήνυσα έντυσα φίλησα

**3. Μεταφέρω πιο κάτω κείμενο στον ΑΟΡΙΣΤΟ**

Ο Βασίλης ετοιμάζεται για το ταξίδι του. Φεύγει με την πρώτη πτήση για Αθήνα. Στο αεροδρόμιο θα τον υποδεχτούν τα ξαδέρφια του. Θα είναι ένα υπέροχο ταξίδι.

Ο Βασίλης ετοιμάστηκε για το ταξίδι του. Έφυγε με την πρώτη πτήση για Αθήνα. Στο αεροδρόμιο τον υποδέχτηκαν τα ξαδέρφια του. Ήταν ένα υπέροχο ταξίδι.

**4.Μεταφέρω την πιο κάτω πρόταση στους αντίστοιχους χρόνους**

**• Ζωγραφίζω τα παιδιά και ονειρεύομαι έναν καλύτερο κόσμο.**

ΠΑΡΑΚΕΙΜΕΝΟΣ

**• Έχω ζωγραφίσει τα παιδιά και έχω ονειρευτεί έναν καλύτερο κόσμο.**

ΑΟΡΙΣΤΟΣ

**• Ζωγράφισα τα παιδιά και ονειρεύτηκα έναν καλύτερο κόσμο.**

ΠΑΡΑΤΑΤΙΚΟΣ

**• Ζωγράφιζα τα παιδιά και ονειρευόμουν έναν καλύτερο κόσμο.**

ΥΠΕΡΣΥΝΤΕΛΙΚΟΣ

**• Είχα ζωγραφίσει τα παιδιά και είχα ονειρευτεί έναν καλύτερο κόσμο.**

ΣΥΝΟΠΤΙΚΟΣ (ΣΤΙΓΜΙΑΙΟΣ) ΜΕΛΛΟΝΤΑΣ

**• Θα ζωγραφίσω τα παιδιά και θα ονειρευτώ έναν καλύτερο κόσμο.**

ΕΞΑΚΟΛΟΥΘΗΤΙΚΟΣ ΜΕΛΛΟΝΤΑΣ

**• Θα ζωγραφίζω τα παιδιά και θα ονειρεύομαι έναν καλύτερο κόσμο.**

ΣΥΝΤΕΛΕΣΜΕΝΟΣ ΜΕΛΛΟΝΤΑΣ

**• Θα έχω ζωγραφίσει τα παιδιά και θα έχω ονειρευτεί έναν καλύτερο κόσμο.**

**5. Γράφω τον χρόνο στον οποίο βρίσκεται το υπογραμμισμένο ρήμα**

• Οι γεωργοί οργώνουν τα χωράφια. Ενεστώτας

• Τον περασμένο μήνα πηγαίναμε συχνά στη θάλασσα. Παρατατικός

• Ετοιμάστηκε για τη γιορτή. Αόριστος

• Θα προσπαθήσω να γίνω καλύτερος. Συνοπτικός Μέλλοντας

• Η γη έχει σκεπαστεί με χιόνι. Παρακείμενος

• Το τραπέζι θα ετοιμάζεται κάθε μέρα. Εξακολουθητικός Μέλλοντας

• Είχε φύγει το λεωφορείο όταν έφτασα στη στάση. Υπερσυντέλικος

**6. Γράφω τον αόριστο των πιο κάτω ρημάτων**

ακούω άκουσα ιδρύω ίδρυσα

κρύβω έκρυψα αργώ άργησα

αρχίζω άρχισα αρρωσταίνω αρρώστησα

παραλύω παρέλυσα σκουπίζω σκούπισα

μεθώ μέθυσα δανείζω δάνεισα

μηνώ μήνυσα δακρύζω δάκρυσα

**7. Μεταφέρω τα πιο κάτω ρήματα από τον ενεστώτα στον παρατατικό**

Οι επιβάτες μπαίνουν στο λεωφορείο.

Οι επιβάτες έμπαιναν στο λεωφορείο.

Τα παιδιά διαβάζουν και γράφουν.

Τα παιδιά διάβαζαν και έγραφαν.

Οι πεζοί ουρλιάζουν θυμωμένοι.

Οι πεζοί ούρλιαζαν θυμωμένοι.

**8. Βάζω τα ρήματα της παρένθεσης στον κατάλληλο χρόνο**

• Αύριο το πρωί (πηγαίνω) θα πάω στο γιατρό

• Η μητέρα κάθε πρωί (καθαρίζω) καθαρίζει το σπίτι.

• Την περασμένη Κυριακή (έρχομαι) είχε έρθει από το χωριό ο παππούς.

• Αύριο ο αδελφός μου (παίζω) θα παίζει μπάλα όλο το απόγευμα.

• Όταν έδυσε ο ήλιος (γυρίζω) γύρισε στο σπίτι η Ελένη.

• Η Μαρία ευτυχώς (τελειώνω) είχε τελειώσει το διάβασμα, πριν κοπεί το

ρεύμα.

• Χθες μας θύμωσε η δασκάλα, γιατί (τραγουδώ) τραγουδούσαμε στην τάξη.

**9. Μεταφέρω τα πιο κάτω ρήματα από τον ενεστώτα ( παρόν ) στον αόριστο**

Κάθομαι στην πολυθρόνα.

Κάθισα στην πολυθρόνα.

Χρειάζομαι λεφτά για να προχωρήσω.

Χρειάστηκα λεφτά για να προχωρήσω.

Ανακαλύπτω τη γνώση διαβάζοντας.

Ανακάλυψα τη γνώση διαβάζοντας.

Γίνομαι καλός πολίτης.

Έγινα καλός πολίτης.

Διασχίζω τη διασταύρωση με προσοχή.

Διέσχισα τη διασταύρωση με προσοχή.

Αναπτύσσω ταχύτητα.

Ανέπτυξα ταχύτητα.

Βρίσκομαι στην πλατεία.

Βρέθηκα στην πλατεία.

Κλείνω τα μάτια μου σφιχτά.

Έκλεισα τα μάτια μου σφιχτά.

Αρπάζομαι από το τιμόνι με αγωνία.

Αρπάχτηκα από το τιμόνι με αγωνία.

Οι επιβάτες σκορπίζονται βιαστικά.

Οι επιβάτες σκορπίστηκαν βιαστικά.

Ανοίγω τα μάτια και περιμένω.

Άνοιξα τα μάτια και περίμενα.

Απορώ με τον εαυτό μου.

Απόρησα με τον εαυτό μου.

**10.Γράφω την πιο κάτω πρόταση σ’ όλους τους χρόνους χωρίς να αλλάξω το πρόσωπο**

➢ Ενεστώτας: Τηλεφωνώ και λαμβάνω μέρος στο διαγωνισμό

➢ Παρακείμενος:

Έχω τηλεφωνήσει και έχω λάβει μέρος στο διαγωνισμό.

➢ Παρατατικός:

Τηλεφωνούσα και λάμβανα μέρος στο διαγωνισμό.

➢ Αόριστος:

Τηλεφώνησα και έλαβα μέρος στο διαγωνισμό.

➢ Υπερσυντέλικος:

Είχα τηλεφωνήσει και είχα λάβει μέρος στο διαγωνισμό.

➢ Εξακολουθητικός Μέλλοντας:

Θα τηλεφωνώ και θα λαμβάνω μέρος στο διαγωνισμό.

➢ Συνοπτικός Μέλλοντας :

Θα τηλεφωνήσω και θα λάβω μέρος στο διαγωνισμό.

➢ Συντελεσμένος Μέλλοντας:

Θα έχω τηλεφωνήσει και θα έχω λάβει μέρος στο διαγωνισμό.